ผู้สื่อข่าวรายงานอีกว่าระหว่างมีการจัดพิธีรำลึกเหตุการณ์ 14 ตุลา ขณะเดียวกัน ที่อนุสาวรีย์ประชาธิปไตยกลุ่มแนวร่วมประชาธิปไตยต่อต้านเผด็จการแห่งชาติ (นปช.) นำโดย นพ.เหวง โตจิราการ นายจรัล ดิษฐาอภิชัย นางประทีป อึ้งทรงธรรม พร้อมด้วย นายจาตุรนต์ ฉายแสง อดีตรักษาการหัวหน้าพรรคไทยรักไทยได้มาจัดพิธีรำลึกและไว้อาลัย ทั้งนี้ กลุ่ม นปช.และนายจาตุรนต์ ได้นำอนุสาวรีย์ประชาธิปไตยสีดำมาวางที่บริเวณอนุสาวรีย์ประชาธิปไตยและนำลวดหนามมาผูกไว้รอบบริเวณตัวอนุสาวรีย์ประชาธิปไตยภายหลังการวางพวงมาลานายจาตุรนต์ กล่าวว่า วันนี้เป็นวันที่ถือว่าเป็นการเปลี่ยนแปลงจากระบอบเผด็จการมาสู่ระบอบประชาธิปไตยอย่างยิ่งใหญ่ของประเทศ แต่ในทางกลับกัน ตลอดเวลา 30 ปี ที่ผ่านมา ประชาธิปไตยของประเทศไทยไม่ได้เดินหน้า แต่กลับถูกคนออกมายึดเอาอำนาจไปเป็นของตนเอง ถึงแม้ว่าวันนี้จะมีรัฐธรรมนูญปี 2550 มาบังคับใช้แล้วก็ตาม แต่รัฐธรรมนูญก็ไม่ได้เป็นประชาธิปไตย การเลือกตั้งที่จะเกิดขึ้นปลายปีนี้ ก็ไม่ได้เป็นการเลือกตั้งที่เป็นประชาธิปไตย วันนี้จึงต้องมีภารกิจที่จะต้องต่อสู้ตามเจตนารมณ์ของวีรชน 14 ตุลาคมต่อไปนายจรัญภักดีธนากุล ปลัดกระทรวงยุติธรรม บรรยายพิเศษเรื่อง ตามรอยรัฐธรรมนูญ: ก้าวต่อไปกับความหวังใหม่ของประชาชน ว่า สาเหตุที่ประเทศไทยไม่หลุดพ้นจากวังวนรัฐประหารและเกิดการรัฐประหารซ้ำแล้วซ้ำอีก เพราะประชาชนไม่มีความเคารพนักการเมืองที่อยู่ในสภาวะของนักเลือกตั้ง มีแต่ทุจริต ฉ้อฉล หากนักเลือกตั้งไม่มีพฤติกรรมเช่นนี้ ดำเนินกิจกรรมทางการเมืองอย่างมีมาตรฐาน ซื่อสัตย์ ไม่ทุจริต แต่มีการปฏิวัติเกิดขึ้น ประชาชนย่อมทนไม่ได้และต่อสู้แน่นอน
อนุสาวรีย์ประชาธิปไตยกลุ่มแนวร่วมประชาธิปไตยต่อต้านเผด็จการแห่งชาติ (นปช.) ระหว่างมีการจัดพิธีรําลึกเหตุการณ์กี่ตุลา 
14